GYLLENE KLUBBEN

Jäsenkirje 1/2018 Helsinki 10.1.2018

Hyvää alkanutta vuotta 2018 kaikki gylleneläiset!

Tämä vuodenalku vaikuttaa hieman valoisammalta, onhan aurinkokin jo nähty pari kertaa! Joulutapaamisemme sujui kaameassa räntäkelissä, mutta kaikesta huolimatta paikalle oli sinnitellyt kymmenkunta urhoollista. Ruokapaikkamme SUNN oli ihan varteenotettava.

Sitten asiaan! Sovimme joulutapaamisessa, että aloitamme **tiistaina 16.1.** **Espoon metroon** **tutustumisella**. Itse en ole ehtinyt vielä ko. reittiä koeajaa, mutta toivon, että saamme mukaan jonkun asiantuntijan neuvomaan.

**Tavataan kello 12 Kampin palvelukeskuksen kahvilassa** ja lähdetään sieltä yhdessä liikkeelle, kun olemme sopineet yhdessä, miten etenemme. Toiveeni olisi, että voisimme lounastaa jonkun aseman yhteydessä olevassa ruokapaikassa. Paluumatkalla voisimme sitten lähemmin tutustua johonkin kiinnostavaan asemaan tai kohteeseen reitin varrella. Kamppiin palattuamme voisimme tutustua johonkin Tennispalatsin taidenäyttelyyn tai mennä yhdessä elokuviin, minua kiinnostaisi nähdä uusi kotimainen **Viulisti** tai kehuttu **Ikitie.** Katsotaan, mihin meillä puhti riittää. Laittakaa tieto mukaan tulostanne vanhaan tapaan, tekstiviesti 040 501 3195 tai sähköposti eevaleena.valve@luukku.com viimeistään maanantaina 15.1.2018.

Olen vaalihommissa 17. - 28.tammikuuta, mutta yritän varata jonkin teatterin helmikuulle. En oikein jaksa uskoa presidentinvaalien toiseen kierrokseen, mutta jos ihme tapahtuisi, olen kiinni myös helmikuun alussa.

Suosittelen kaikille nordisteille lukemiseksi Finlandia-palkittua Juha Hurmeen Niemeä, jota ei lukaisekaan ihan hetkessä! Monta tuttua nimeä ja asiaa palautui sitä lukiessa mieleen!

Nähdään Kampissa ensi tiistaina, koetetaan välttyä flunssalta, jolla media taas pelottelee vallankin meitä seniorikansalaisia!

Eeva-Leena